Arbana Xharra

Arbana Xharra është gazetare kosovare. Ajo ka fituar shumë shpërblime për punën e saj. Në vitin 2015 ajo fitoi Çmimin Ndërkombëtar për Gratë e Guximshme të Sekretarit të Shtetit të ShBA-së për divizionin evropian.

 Jeta 
Arbana është vajza e profesorit të njohur Fahri Xharra.

Karriera
Arbana Xharra është gazetare hulumtuese nga Kosova,ajo punon si gazetare prej vitit 2001. Karrierën e filloj ne gazetën Koha Ditore si gazeta e parë e pavarur e themeluar në 2006 dhe 2007. Ajo ka qenë kontribuese në Balkan Insight, kurse aktualisht është redaktore e përgjithshme e gazetës Zëri.

Raportuese hulumtuese
Arbana Xharra ka besuar se demokracia do të lulëzojë dhe se shtypi duhet të ketë të drejtën për të hetuar shqetësimet publike. Ajo ka shkruar për një gamë të gjerë fushash, duke përfshirë një hetim në vitin 2006 mbi çështjen e shpenzimeve qeveritare dhe keqmenaxhimit financiar një tjetër ekzaminim në vitin 2007 mbi inflacionin dhe mungesën ushqimore një raport në vitin 2010 në pyetjen drejtuar Telekomit të Kosovës se si asetet e shtetit janë duke u përdorur dhe marrëdhëniet ndërmjet bizneseve dhe politikës. Xharra është përballur me shqyrtime gjyqësore në vitin 2012, kur në njërin prej raporteve të saj ajo flet për korrupsionin e qeverisë lidhur me nje lokal biznesi me politikanë. Rasti i saj përjashtohet nga gjykata, vendimi i së cilës ka deklaruar se ajo i ishte përmbajtur Kodit të Etikës për mediat e shkruara të Kosovës.

Gjatë një periudhe 18 mujore që fillon në vitin 2012 , Xharra ka hetuar rritjen e aktivitetit fetar që nga rënia e socializmit në ish-Jugosllavi. Ajo raportoi mbi ekstremizmin fetar dhe ndikimin i tij në shoqëri. Duke vlerësuar ekstremistët islamikë që veprojnë në Kosovë, ajo zbuloi lidhje me organizata terroriste. Me zbulimin e këtyre lidhjeve operative dhe financiare, Xharra ishte në gjendje për të ndihmuar qeverinë në përpjekjet për të adresuar këtë problem, por këto raportime i  shkaktuan asaj sulme publike mbi reputacionin e saj dhe kërcënim me vdekje.

 Përkatësia politike 
Më 9 maj 2017, ajo dha dorëheqjen në Zëri dhe u bë anëtare e PDK-së (partia më e madhe politike në atë kohë). Disa ditë më vonë, më 13 maj 2017, ajo u rrah brutalisht në një vend parkimi në Prishtinë. Udhëheqësit, gazetarët dhe përfaqësuesit e shoqërisë civile të Kosovës e dënuan sulmin. Arbana Xharra dha dorëheqje nga PDK në maj 2018. Aktualisht ajo po shkruan dhe po bën kërkime me profesorin e NYU-së Alon Ben-Meir mbi Turqinë dhe radikalizimin në Ballkan.

 Çmime dhe njohje
Xharra ishte fituese e trefishtë e Çmimit të UNDP-së për artikujt e saj mbi korrupsionin në Kosovë në vitin 2006, 2007 dhe 2008. Në vitin 2012 asaj i'u dha një bursë ballkanike për gazetari cilësore dhe për raportimet e saj në lidhje me ndryshimin e qëndrimeve ndaj islamit në Kosovë. Në vitin 2013 ajo u nderua me çmimin Rexhai Surroi nga Grupi Koha për një artikull mbi ekstremizmin dhe çmimin për nxitjen e debateve nga INPO në Ferizaj (Progress Initiative) për krijimin dhe diskursin publik për ekstremizmin fetar. Në vitin 2015 ajo fitoi Çmimin Ndërkombëtar për Gratë e Guximshme të Sekretarit të Shtetit të SHBA-së për divizionin evropian. Në vitin 2022, Arbana Xharra mori një çmim nga revista amerikane "My New York" në nominimin për heroizëm.

 Shih edhe 

 Gazetaria
 Gazetaria hetuese
 Fahri Xharra

 Referime 

Kategoria:Njerëz që jetojnë
Kategoria:Biografi shqiptare
Kategoria:Gazetare kosovare
Kategoria:Gazetare shqiptare
Kategoria:Gra kosovare